Document ID: 32000D0678

Komission päätös,
tehty 23 päivänä lokakuuta 2000,
neuvoston direktiivissä 64/432/ETY säädettyä tilojen rekisteröintiä kansallisiin sikaeläinten tietokantoihin koskevista yksityiskohtaisista säännöistä
(tiedoksiannettu numerolla K(2000) 3075)
(ETA:n kannalta merkityksellinen teksti)
(2000/678/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on muutettuna ja ajan tasalle saatettuna direktiivillä 97/12/EY(2), sellaisena kuin se on viimeksi muutettuna Euroopan parlamentin ja neuvoston direktiivillä 2000/20/EY(3), ja erityisesti sen 14 artiklan 3 kohdan c kohdan 4 alakohdan,
sekä katsoo seuraavaa:
(1) Sikaeläinten tietokannan toimivuuden varmistamiseksi on tärkeää vahvistaa tiedot, jotka tällaisen tietokannan on sisällettävä.
(2) Ensimmäiseksi olisi vahvistettava tiedot sikatilojen rekisteröinnistä.
(3) On tärkeää, että kaikki jäsenvaltioiden tietokannat sisältävät tiettyjä pakollisia tietoja, ja myös luettelo vaihtoehtoisista lisätiedoista olisi syytä vahvistaa.
(4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Tilarekisterissä on oltava ainakin seuraavat tiedot kustakin sikatilasta:
a) maakoodi ja tunnistenumero, jossa on enintään 12 numeroa (maakoodin lisäksi);
b) tilan osoite;
c) eläimistä vastaavan henkilön nimi ja osoite;
d) maantieteellinen sijainti tai vastaavat maantieteelliset tiedot tilasta;
e) tietokenttä, johon toimivaltainen viranomainen voi lisätä terveystietoja, esimerkiksi eläinten siirtoja koskevia, niiden terveydentilaa tai muita yhteisön tai kansallisen ohjelman kannalta tärkeitä tietoja.
2. Edellä 1 kohdassa säädettyjen tietojen lisäksi tilarekisterissä voi olla seuraavat tiedot kaikista sikatiloista:
a) tuotantotyyppi;
b) kapasiteetti;
c) tilan omistajan nimi ja osoite;
d) terveystoimenpiteistä vastaavan henkilön nimi ja osoite;
e) muut kuin toimivaltaisen viranomaisen tarpeellisina pitämät tiedot.
Jäsenvaltioiden on ilmoitettava komissiolle 2 kohdassa mainituista tiedoista, jotka on lisätty niiden kansallisissa sikaeläinten tietokannoissa pidettävään tilarekisteriin.
2 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä lokakuuta 2000.

Labels: 12
3
6